b"\n_START_ARTICLE_\nBoia\n_START_SECTION_\nMecanisme de flotaci\xc3\xb3\n_START_PARAGRAPH_\nLes boies generalment s\xc3\xb3n buides i sovint estan inflades amb aire o amb algun gas neutre, encara que tamb\xc3\xa9 \xc3\xa9s com\xc3\xba trobar boies farcides d'un material s\xc3\xb2lid m\xc3\xa9s lleuger que l'aigua, com pot ser l'escuma de poliestir\xc3\xa8, per tal d'impedir que el contingut s'ompli d'aigua o que es desinfli, perdent aix\xc3\xad la seva efic\xc3\xa0cia, en cas d'una punxada o fuga despr\xc3\xa9s d'un cop._NEWLINE_La flotaci\xc3\xb3 de les boies es deu al Principi d'Arquimedes, ja que la seva massa \xc3\xa9s inferior a la de la massa del volum d'aigua que desplacen."